**Robert Michael "Bob" Gainey** (s. 13. joulukuuta 1953 Peterborough, Ontario) on kanadalainen jääkiekkovalmentaja ja jääkiekkoilija, pelipaikaltaan vasen laitahyökkääjä. Hän pelasi koko NHL-uransa Montreal Canadiensissa.

Gainey voitti parhaalle puolustavalle hyökkääjälle jaettavan Frank J. Selke Trophyn neljä kertaa peräkkäin vuosina 1978–1981.

Pelaajaura
----------

### Varhaiset vuodet

Gainey pelasi vuodesta 1970 vuoteen 1973 Peterborough Petesissä juniorisarja Ontario Hockey Associationissa (nykyään Ontario Hockey League). Montreal Canadiens varasi hänet NHL:ään numerolla kahdeksan vuoden 1973 varaustilaisuudessa ja hän aloitti NHL-uransa jo samana vuonna. Myös WHA-seura Minnesota Fighting Saints varasi hänet, mutta Gainey päätti pelata NHL:ssä.

### Ammattilaisvuodet

Gainey pelasi Canadiensissa vuodesta 1973 vuoteen 1989 ja voitti neljä kertaa parhaalle puolustavalle hyökkääjälle jaettavan Frank J. Selke Trophyn (1978–1981) sekä viisi Stanley Cupin mestaruutta (1976–1979 ja 1986). Hän toimi Canadiensin kapteenina vuodesta 1981 vuoteen 1989. Hän teki NHL-urallaan runkosarjassa 502 pistettä (239 maalia ja 263 syöttöä) 1 160 ottelussa ja pudotuspeleissä 73 pistettä (25 maalia ja 48 syöttöä) 182:ssa ottelussa. Tehotilastossa Gainey saavutti 16-vuotisella NHL-urallaan positiivisen lukeman kahta kautta lukuun ottamatta joka vuosi.

Gainey pelasi kahdesti jääkiekon maailmanmestaruuskilpailuissa, vuosina 1982 ja 1983. Molemmilla kerroilla hän oli voittamassa pronssia. Kanada-cupissa hän edusti maataan niin ikään kahdesti, vuosina 1976 ja 1981. Vuonna 1976 Kanada voitti turnauksen ja vuonna 1981 se sijoittui toiseksi.

Gainey valittiin vuonna 1992 Hockey Hall of Fameen. Vuonna 2008 Canadiens jäädytti hänen pelinumeronsa, numeron 23.

Pelaajauran jälkeiset vuodet
----------------------------

Lopetettuaan pelaajauransa hänestä tuli Minnesota North Starsin päävalmentaja vuonna 1990. Tammikuussa 1992 hänet nimettiin myös seuran General Manageriksi. Vuonna 1991 seura eteni Stanley Cupin loppuotteluihin, joissa se hävisi Pittsburgh Penguinsille. Vuonna 1993 North Stars siirtyi Dallasiin ja kaksi vuotta myöhemmin Gainey astui syrjään päävalmentajan paikalta keskittyäkseen täysin GM:n työhönsä. Gaineyn keskeisiin pelaajahankintoihin Dallasissa lukeutuivat muun muassa Joe Nieuwendyk, Ed Belfour ja Brett Hull. Dallas Stars voitti Presidents' Trophyn (NHL:n runkosarjan voittaja) vuosina 1998 ja 1999 ja Stanley Cupin vuonna 1999.

Toukokuussa 2003 Gainey siirtyi Montreal Canadiensin GM:ksi ja hän toimi tehtävässä helmikuuhun 2010. Kevään 2006 Gainey toimi myös Montrealin tilapäisenä päävalmentajana, kunnes Guy Carbonneau aloitti joukkueen valmentamisen seuraavalla kaudella. Gainey palasi valmentajaksi maaliskuussa 2009 Carbonneaun potkujen jälkeen ja jatkoi tehtävässä loppukauden 2008–2009.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1970–1971 | Peterborough Petes | OHA |  |  |  |  |  | 4 | 0 | 0 | 0 | 4 |  |  |  |  |  |  |  |  |  |  |  |  |
| 1971–1972 | Peterborough Petes | OHA | 4 | 2 | 1 | 3 | 33 |  |  |  |  |  |  |  |  |  |  |  |  |  |  |  |  |  |
| 1972–1973 | Peterborough Petes | OHA | 52 | 22 | 21 | 43 | 99 |  |  |  |  |  |  |  |  |  |  |  |  |  |  |  |  |  |
| 1973–1974 | Montreal Canadiens | NHL | 66 | 3 | 7 | 10 | 34 | 6 | 0 | 0 | 0 | 6 |  |  |  |  |  |  |  |  |  |  |  |  |
|  | Nova Scotia Voyageurs | AHL | 6 | 2 | 5 | 7 | 4 |  |  |  |  |  |  |  |  |  |  |  |  |  |  |  |  |  |
| 1974–1975 | Montreal Canadiens | NHL | 80 | 17 | 20 | 37 | 49 | 11 | 2 | 4 | 6 | 4 |  |  |  |  |  |  |  |  |  |  |  |  |
| 1975–1976 | Montreal Canadiens | NHL | 78 | 15 | 13 | 28 | 57 | 13 | 1 | 3 | 4 | 20 | Stanley Cup |  |  |  |  |  |  |  |  |  |  |  |
| 1976–1977 | Montreal Canadiens | NHL | 80 | 14 | 19 | 33 | 41 | 14 | 4 | 1 | 5 | 25 | Stanley Cup |  |  |  |  |  | KC | 5 | 2 | 0 | 2 | 2 |
| 1977–1978 | Montreal Canadiens | NHL | 66 | 15 | 16 | 31 | 57 | 15 | 2 | 7 | 9 | 14 | Stanley Cup | Selke Trophy |  |  |  |  |  |  |  |  |  |  |
| 1978–1979 | Montreal Canadiens | NHL | 79 | 20 | 18 | 38 | 44 | 16 | 6 | 10 | 16 | 10 | Stanley Cup | Selke Trophy | Conn Smythe Trophy |  |  |  |  |  |  |  |  |  |
| 1979–1980 | Montreal Canadiens | NHL | 64 | 14 | 19 | 33 | 32 | 10 | 1 | 1 | 2 | 4 | Selke Trophy |  |  |  |  |  |  |  |  |  |  |  |
| 1980–1981 | Montreal Canadiens | NHL | 78 | 23 | 24 | 47 | 36 | 3 | 0 | 0 | 0 | 2 | Selke Trophy |  |  |  |  |  |  |  |  |  |  |  |
| 1981–1982 | Montreal Canadiens | NHL | 79 | 21 | 24 | 45 | 24 | 5 | 0 | 1 | 1 | 8 |  |  |  |  |  |  | KC | 7 | 1 | 3 | 4 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 10 | 2 | 1 | 3 | 0 |
| 1982–1983 | Montreal Canadiens | NHL | 80 | 12 | 18 | 30 | 43 | 3 | 0 | 0 | 0 | 4 |  |  |  |  |  |  | MM | 10 | 0 | 6 | 6 | 2 |
| 1983–1984 | Montreal Canadiens | NHL | 77 | 17 | 22 | 39 | 41 | 15 | 1 | 5 | 6 | 9 |  |  |  |  |  |  |  |  |  |  |  |  |
| 1984–1985 | Montreal Canadiens | NHL | 79 | 19 | 13 | 32 | 40 | 12 | 1 | 3 | 4 | 13 |  |  |  |  |  |  |  |  |  |  |  |  |
| 1985–1986 | Montreal Canadiens | NHL | 80 | 20 | 23 | 43 | 20 | 20 | 5 | 5 | 10 | 12 | Stanley Cup |  |  |  |  |  |  |  |  |  |  |  |
| 1986–1987 | Montreal Canadiens | NHL | 47 | 8 | 8 | 16 | 19 | 17 | 1 | 3 | 4 | 6 |  |  |  |  |  |  |  |  |  |  |  |  |
| 1987–1988 | Montreal Canadiens | NHL | 78 | 11 | 11 | 22 | 14 | 6 | 0 | 1 | 1 | 6 |  |  |  |  |  |  |  |  |  |  |  |  |
| 1988–1989 | Montreal Canadiens | NHL | 49 | 10 | 7 | 17 | 34 | 16 | 1 | 4 | 5 | 8 |  |  |  |  |  |  |  |  |  |  |  |  |
| 1989–1990 | Epinal Squirrels | Fra-2 | 18 | 14 | 12 | 26 | 16 | 10 | 6 | 7 | 13 | 14 |  |  |  |  |  |  |  |  |  |  |  |  |
| 16 kautta | Yhteensä | NHL | 1160 | 239 | 262 | 501 | 585 | 182 | 25 | 48 | 73 | 151 | **arvokisat** |  | 32 | 5 | 10 | 15 | 6 |

Katso myös
----------

* The Hockey Newsin luettelo 100 parhaasta NHL-pelaajasta

Lähteet
-------

* Bob Gainey Legends of Hockey -sivustolla (englanniksi)
* Bob Gainey The Internet Hockey Databasessa (englanniksi)
* Bob Gaineyn esittely Montreal Canadiensin verkkosivuilla (Arkistoitu – Internet Archive)

### Viitteet

1. 1 2  Millä numerolla Artturi Lehkonen pelaa Montreal Canadiensissa? *iltalehti.fi*.  11.2.2017. Alma Media Suomi Oy.  "2) Minkä henkilökohtaisen NHL-palkinnon Bob Gainey voitti neljästi putkeen 1978–1981? -- 2) Frank J. Selke Trophy" Viitattu 21.2.2017.

Aiheesta muualla
----------------

* One on One with Bob Gainey *legendsofhockey.net*.  7.12.2004.  (englanniksi)

|  |  |  |
| --- | --- | --- |
| Edeltäjä:**–** | **Selke Trophyn voittaja**1978, 1979, 1980, 1981 | Seuraaja:**Steve Kasper** |

|  |  |  |
| --- | --- | --- |
| Edeltäjä:**Larry Robinson** | **Conn Smythe Trophyn voittaja**1979 | Seuraaja:**Bryan Trottier** |